'S Elsass (Région Alsace) ésch de kleinscht vun de Regione vun de France métropolitaine (europäisch Frànkrich) mét numme zwéi Départements (normalerwiss 3-4 Départements in e Region) un e Superficie/Flächi vun 8.280 km². De zwéi Departements sin de Bas-Rhin (Unt'relsass) - Departementszahl 67, Prefektür Strosburi - un de Haut-Rhin (Oww'relsass) - 68, Prefektür Còlmer. 'S geht vun de nàtionali, ditsch-frànzeeschi Grenz en d'r Mitt vum Fluss àn de heechschti Grate vun d'Vogese - met e pààr Stickele Lànd uff'm Oschtufer wo in elsassischi G'meinde g'heere. Numme ém "Krumme Elsass" (frz.: Alsace Bossue) ém Norde vun Zawere geht's ewwer de Vogese néwwer bis ins Saartàl. Ém Süde steest's àn d'Schwiz, ém Norde ésch de Lauter de Grenz z'r Pfalz. De Nochbere én Frànkrich sin de Région Lothringe un de Région Franche Comté.